
VINOVAŢIE 


Alo!Săru-mâna mamă, te-am sunat a-mi da un sfat. 
Sunt în trecere prin Londra, am răcit şi sunt gripat. 
Tu ce faci? Când vin acasă? Nu ştiu, poate peste ani. 
Poate voi găsi fereastra de Crăciun.Tu mai ai bani? 


Nu de bani duc lipsă mamă, dar tu stai printre străini. 
De când n-ai venit acasă au murit vreo cinci vecini. 
Dorul ne ucide viața,suntem trişti şi singurei, 

A murit şi ţața Floarea c-au plecat copii ei. 


De Crăciun, în miez de iarnă şi la cumpănă de ani, 
Tata o chemă la dânsul, mai aproape, sub castani. 
Plâng şi mă cuprinde teama când constat că nu alină 
Şi gândesc că pentru moarte port şi eu puțină vină. 


Nu de bani „de bunăstare sau a strânge mari averi 
Duc părinții noştri lipsă,ci de-acei care mai ieri 
Le dădea puteri de-nvinge stând aproape lângă ei 
Cu o vorbă, o mângâiere sau o ramură de tei. 


POMANA 


Gheorghe, scoate pe Maria şi în piață adunați, 
Cheamă şi pe Niculae cu ai săi vreo şapte frați. 
Se împarte pungi cu hrană, zahăr, carne şi ulei, 
Să votăm analfabeți, pe ciobani şi pe atei. 


Piaţa este arhiplină şi de nicăieri un zvon, 

Spune că n-ajung ca toții, să ajungă la plocon. 

Se împing, se trag de haine, cei bătrâni chiar cad pe jos 
Gloata-i calcă în picioare pentru-a prinde-un pic de os. 


Trist tablou, sărmană ţară, sufletul ți l-au ucis. 

i-au furat şi demnitatea, bunăstarea e un vis. 

Suntem nimeni pentru dânşii, ne tratează ca pe câini 
Aruncând din vreme-n vreme câte-un os şi două pâini. 


STEJARUL DEZGOLIT 


A mai trecut o vară şi frunza ruginie, 

Dezbracă iar stejarii plutind în ritm de vals. 
Prin crengi doar vântul cânta, o veche simfonie 
Cu note discordante şi necrezut de fals. 


Aleile sunt goale, doar frunze ameţite 

Se prind în hora morții făcând un ultim dans. 
Răcoarea te cuprinde încet pe nesimţite 

Şi umbrele-nserării, creează un suspans. 


Închizi o clipă ochii şi-n faţă vezi trecutul, 
Cu prima întâlnire când ore aşteptai. 
Credeai că altă fată, nu este-ntreg ținutul 
Şi luna ai fi dat-o pe-o noapte ca s-o ai. 


Furai cu îndrăzneală sărutul la o floare, 
Hrănind cu-a ei dulceaţă în nopțile de vis, 
Plecai în zori la alta s-o prinzi de cingătoare. 
Întreaga tinereţe a fost un paradis. 


S-au dus acele vremuri şi toamna e târzie, 
La tâmple ghioceii de mult au înflorit. 

Doar frunze cad într-una pe-aleea cea pustie, 
Şi trist priveşte-n zare stejarul dezgolit. 


BUCURIA 


Un caiet şi-o radieră sau un biet stilou stricat, 

Un compas, o călimară sau o pungă cu rahat, 

Când primeam la zi de nume sau în pom de moş Crăciun, 
Erau zile fericite, nu ca cele de acum. 


Alergam pe străzi cu cercul sau la baltă înotam, 

Ne plimbam sub clar de lună şi vreo fată sărutam, 
N-aveam prânz la oră fixă, chiar săream de multe ori, 
Dar plesneam de sănătate iar la şcoală silitori. 


Când la săptămân-odată, stârnind colbul de pe stradă, 
Mai trecea câte-o Pobeda, se-mbulzeau cu toți să vadă. 
Noi o petreceam din urmă şi urlam din toţi rărunchi, 
Aveam julituri la coate, nu mai spun ce-aveau genunchi. 


Aveam mult aveam puţinul,ce înseamnă bogăția? 
Când la ce avem acum, ne lipseşte bucuria. 

Ce-i mai scump în astă lume, decât fericit să fii, 
Să te bucuri de nimicuri, să fim iar acei copii. 


Nick 


PRIETENI VIRTUALI 


Când greul te apasă, iar uneori doboară, 
Sau când amarul vieții revarsă de prea plin, 
Toţi îngerii din ceruri, pe unde se coboară, 
Din neant sau de aiurea,,ai tăi prieteni vin. 


Când umbrele tristeţii te-nvăluie,te strânge, 
Când soarele dispare sau a căzut o stea, 
Tot ei vor fi alături de tine şi vor plânge, 
Sau vorbe de speranță, vor spune şi avea. 


Când drumul se înfundă şi nu-s indicatoare, 
Sau obosit de viaţă, de singur vrei s-abdici. 
Pe cenuşiu şi negru, vor desena culoare, 

Cu sfaturi te îndeamnă să lupţi, să te ridici. 


De-aceea voi prieteni sunteți cu toţii rude, 
Că vă iubiți semenii, că vreți să ajutaţi, 

Că daţi un sens iubirii şi vieții astea crude. 
Vă mulțumesc din suflet că sunteți, existaţi. 


PE VREMEA CIND MERGEAM PE JOS 


Pe vremea când mergeam pe jos, 
Trăiam decent, aveam în suflet soare, 
Ne bucuram de viaţă şi frumos, 

Iar in obraji aveam culoare. 


Zâmbeam la oameni, fără vreun folos, 
Si dam la toți, din inimă preaplinul, 
Nu aruncam Şi nici scuipam pe jos, 

Şi nu-mproşcam în jur veninul. 


Pe vremea când mergeam pe jos, 
Copii învățau de mici să zboare. 

La şcoală se”ntreceau voios 

N-aveau nici griji şi nici calculatoare. 


Bătrânii cei uitaţi acum de soartă 
Erau stimaţi, ai lumii înţelepţi. 
Copii le băteau mereu în poartă, 
Nu aşteptau să plece printre drepți. 


Pe vremea când pe jos mergeam, 

Se bucurau copiii de-o bomboană. 
Visam mai mult, dar clipa o trăiam 
Şi împlineam iubind vreo amazoană. 


BATRINI DE TREI LEI 


Au faţa brăzdată de griji, de nevoi 

Şi lacrimi în ochi adânciţi cu ani grei, 
Au voci tremurânde şi-n suflet pietroi 
Bătrânii de astăzi, bătrâni de trei lei. 


N-acuză pe nimeni,de soartă,,destin 
Gândesc fără ură, c-aşa le e dat, 

Nu cer de la Domnul, vreun mare festin, 
Ci doar pentru mâine, un mic dumicat. 


Sunt singuri pe drumul aproape sfârşit, 
Doar Domnul de sus mai gândeşte la ei, 
Nu văd guvernanţii un rost, vreun profit, 
Bătrânii de astăzi „bătrâni de trei lei. 


MAMICA 


Stai singuratecă mereu, 
Cu gândul dus aiurea, 
Copiii nu-s în jurul tău, 
Şi tristă-ți e privirea. 


S-au dus cu toţi-nalte zări, 
Să-şi facă viaţa roză, 

Iar tu, priveşti în depărtări, 
Din scrin mai scoţi vreo poză. 


Un câine-ți ține de urât, 
Şi-n casă doar pisica, 

Dar ce ştiu ei de dor şi cât, 
Mai suferă mămica. 


Te culci cu amintirea lor, 
Te scoli cu amintirea, 

În timpul zilei mori de dor, 
Şi-a ceasta-ţi e trăirea. 


NICICIND 


Nicicând mai frământată, n-a fost a noastră țară 
Nicicând atâta haos, în goana de averi, 
Nicicând indiferența şi lenea mai povară, 
Nicicând atâta ură şi-atâția falşi boieri. 


S-a răsturnat pământul, întors ne este neamul. 
În frunte hoţi-abundă şi fură cât pofitesc, 
Profesorul e slugă şi rege e ciobanul, 

Iar şmecherii fac legea şi tot ei ocolesc. 


S-a inventat sloganul că nu vom vinde ţara. 
Dar ce doresc Patricii, când vinde pe doi lei, 
A noastră bogăţie la cei ce din afară, 

Ne dirijează viaţa, s-o ducă bine ei. 


Visam la împlinire, intrând în Uniune, 

Să fim aliniaţii la cele mari puteri, 
Crezând că fără muncă, alături ne vor pune 
ŞI ei vor ţine-n braţe o ţară de şomeri. 


PRIMĂVARA 


Sub pături de zăpadă, trezit din amorţire, 
Croieşte drum spre soare, un fir de ghiocel. 
Uitându-se cu teamă şi în priviri uimire, 
Că peste-ntreaga zare, e singur singurel. 


L-am învelit în palmă, să dărui la iubită, 
Pe primul ce vesteşte frumoase primăveri, 
Simţeam recunoştinţă, iar fața-nsuflețită, 
Iradia plăcerea de dulci apropieri. 


Am mângâiat-o tandru, pe părul său de aur 
Şi-am observat la tâmple, cum primii ghiocei, 
Vesteau că timpul trece şi este scump tezaur, 
Purtat cu demnitate, de gingaşe femei. 


FEMEIA 


De mii de ani poeţii au pus în vers femeia, 
I-au ridicat statuie şi-au venerat-o-ncânt, 
Că-n lume ea deţine secretul şi scânteia, 
Ce-aprinde taina vieții,iubirea pe pământ. 


E farmecul trăirii sau roua dimineţii, 

În care speli necazuri păcate şi tristeţi, 
E floarea ce încântă şi dă culoare vieții, 
Şi freamătă de viaţa chiar dacă o rupeți. 


E cântul ce adoarme şi scutul ce păzeşte, 
Sau blânda adiere pe care zbori în gând, 
E câteodată duşul, ce din coşmar trezeşte, 
Sau zidul ce opreşte spre rele alergând. 


E mama cea duioasă jertfindu-şi tinereţea, 
Să creşti în bunăstare, să ai de toate-n plin, 
E masca zâmbitoare, să nu observi tristeţea, 
Când masa e săracă sau viaţa în declin. 


E bunicuţa blândă, nevastă sau iubită, 

Pe marea scenă vieţii, nu este rol mai prim, 
De-aceea tu femeie vei fi în veci dorită, 
Cu-adâncă plecăciune în faţa ta mă-nchin 


PROSTIA 


În vremuri nu de mult apuse, 
Când bălăceam în singura doctrină, 
Când doar un om voinţa ne impuse 
ŞI lui găseam întreaga vină, 


Atunci vedeam sclipiri ascunse, 

Şi un popor deştept, puţin anoşti, 
Credeam că-n lanţ valorile sunt puse, 
Dar nu credeam că sunt atâţia proşti. 


În țara mămăligii prostia copleşeşte. 

Am fi bogații lumii de-am vinde-o cuiva, 
Noi exportăm valoarea la cine o plăteşte, 
Doar proştii stau în ţară, să-i poată manevra. 


Şi scriem cu sânge slova,,istoria nu minte, 
Ce vremuri ne aşteaptă, ce nori o să mai fie, 
Dar pân-atunci acasă vom asculta cuminte, 
Cum guvernanţii pun, impozit pe prostie. 


UITĂM 


Ne întrebăm adesea, ce rol pe astă lume? 
Ce tainică menire avem sau ne dorim? 
Orbecăim în ceaţă şi nimeni să îndrume, 
Ne căutăm aiurea sau nu ne regăsim. 


Venirea mea, nu a schimbat pământul. 
Acelaşi e rotundul şi tot la fel culoarea. 
Eterna sa splendoare a-nobilat cuvântul 
Dar ce-i mai pasă lumii, cât tristă e uitarea. 


Averi gonim a strânge, uitând de omenie, 
Când nu luăm nimica în lumea de apoi. 
Străini suntem cu neamul, ca bine să ne fie, 
Nu credem că uitându-i, uităm să mai fim noi. 


Uităm a fi copiii ce zburdă pe toloacă, 

Le dăm calculatoare şi-i facem dependenți, 
Apoi culegem roadă furtunii ce-o provoacă, 
Când peste ani la viaţă, aceştia-s repetenți. 


Uităm a scrie versuri şi-a dărui o floare, 
Uităm de sentimente în fuga după bani, 
Târziu vom înţelege, dar ce mai pasă oare, 
Când ai pierdut esența, la viață şi la ani. 


MOS CRACIUN 


Câte vise, ce dorinţe vrem în seara de ajun, 
Să aducă-n tolba mare aşteptatul Moş Crăciun? 
Maşinuţe, păpuşi de plastic ce rochiţe îşi expun, 
Ciocolată-n figurine şi... baloane de săpun. 


Soldăţei în uniforme, mii de jocuri în carton, 
De prin lume adunate, sau făcute-autohton. 
Toate le dorim în tolbă sau în bradul încărcat, 
Pentru toți copiii noştri, ce au sufletul curat. 


Dar şi cei trecuţi prin viaţa îşi doresc în astă zi, 
Moşul să le-a ducă-n spate, sacul plin cu bucurii. 
Ce-şi doresc? O plata mica la căldură şi curent, 
Apă caldă, alimente şi-un salar ca-n Occident. 


Pensii mari,biruri puţine şi pentru bătrâni respect, 
Tratament la stațiune, medici buni la preț corect. 
Câte nu ar vrea românii să le-aducă Moş Crăciun? 
Dar probabil nu se poate toate-n seara de ajun. 


Am reduce din pretenţii şi am da ceva la schimb. 
Ia-ne toți parlamentarii care-n lume doar se plimb. 
Iţi mai dăm guverne proaste, ce ne chinuiesc de ani, 
Şi partide care-n frunte, au nebuni sau chiar ciobani. 


MA DOARE 


Am inima frântă şi sufletul plumb, 
Mă zbat fără şansă ca peşti-n uscat, 
Încerc să-nţeleg, cum drumul scălâmb 
La alte popoare, e drept şi curat. 


Mă doare să văd cum bătrânii cuminţi, 
Stau zile-n picioare să ia două pâini, 
Cum tremură-n iarnă ai noştri părinți, 
Sau stau prin spitale, uitaţi ca pe câini. 


Mă doare să văd cum departe-n străini 
Copiii cresc singuri şi-nvăț! alfabet. 
Cum uită geneza şi-a lor rădăcini, 

Sau numele țării îl ţine secret. 


Mă doare să văd nostalgii de trecut, 
Sau oameni săraci alegând prin gunoi, 
Vreau drumul curat, vreau nou început, 
Condus cu speranţa de tineri ca voi. 


CIND VOM PUTEA... 


Când vom putea să judecăm? 
Purtarea celor ce-au făcut, 
Prin nesfârşitele erori, 

Din viaţa noastră un rebut. 


Când vom putea să judecăm? 
Pe-acei ce sforăie în plen, 
Visând la bani şi caltaboşi, 
Vânzând albinelor polen. 


Când vom putea să judecăm? 
Pe-acei ce fură şi ne-ncânt, 
Cu-ălor minciuni, ne sărăceşte 
Şi-ades ne bagă în mormânt. 


Când vom putea?Bună-ntrebare, 
Dar oare, vom putea vreodat? 
Mă-ntreb şi eu şi tot poporul 
Mai vreau sau nu? un candidat. 


DOAMNE CE-AU GRESIT ROMANII? 


Doamne ce-au greşit românii, de în frunte au netoți? 
Trădători cu ceafa groasă, parveniţi, hapsâni şi hoți. 
Oameni fără nici o lege, ce se cațără de ani 

Şi stau fără nici o jenă, pe purcoaiele de bani. 


Ce-au greşit românii Doamne, de-s aşa năpăstuiți? 
Şi-au plecat în lumea largă, de familii despărțiți. 
Copilaşi lăsând acasă, fără grijă, în nevoi, 

Şi trăiesc copilăria, prin canale şi gunoi. 


Unde e greşeala Doamne, că parlamentari în cor? 
Fac, desfac şi schimbă legea după interesul lor. 
Stau în vile cu piscine, dar primesc de la săraci, 
Bani pentru chirii fictive, caşcaval şi cozonaci. 


Ne rămâne Doamne ruga, sau odată-n patru ani, 
Sa fim mai atenţi la hoţii, candidaţii pentru bani. 
Să-i stârpim ca pe gândacii ce se-nfruptă de la voi, 
Cu ştampila să dăm votul, la parlamentarii noi. 


CERŞETOAREA 


Cu haina jerpelită, culeasă din gunoi, 
Dosind bănuitoare bănuți-n căptuşeală, 
Femeia gârbovită de ani şi de nevoi, 
Mergea grăbit acasă, cuprinsă de-ndoială. 


Intrase în alertă, când pe alei zărise, 
Înlănţuită-noapte o umbră furişând, 

O teamă ancestrală în piept se cuibărise, 

Cu limba face cruce şi-o rugă spune-n gând. 


Pustiu prin preajmă este şi nimeni să ajute. 
De frică glasul piere şi plumb are-n picioare, 
Se-opreşte îngrozită de forţa unei brute, 

Ce parcă din neant, în față îi apare. 


Cu o voce răguşită îi cere tot avutul, 

Strâns peste zi cu trudă, prin ploaie şi prin vânt, 
În faţă-i defilează şi vede-ntreg trecutul, 

Dar nu cerşeşte milă, nu scoate un cuvânt. 


În griji lăsaţi de mamă, ce-n alte țări plecase, 
Aşteaptă pe bunica acasă, trei copii. 

Sânt mici şi le e foame, nimic nu le lăsase, 
Doar o buca' de ceapă tăiată în felii. 


Bănuţii pentru pâine, ascunşi cu grijă mare, 
În căptuşeala hainei culeasă din gunoi, 

Să-i dea?Mai bine moartea o ia pe-a ei hotare, 
Femeie gârbovită de ani şi de nevoi. 


Afară bate vântul şi flacăra din lampă, 

Se stinge-ncet timidă, ca viaţa fără rost, 
Copiii dorm că visul le e îndemn şi rampă, 
Spre alte lumi mai bune, în care nu fac post. 


Şi-n lumea lor cu îngeri, o zână le apare, 

E mama...braţe-ntinse, îi cheamă lângă ea, 
Tristeţea se topeşte, parcă nimic nu-i doare, 
Nici foamea şi nici frigul, doar dorul de o stea. 


COPII FARĂ NOROC 


Sleită de putere, şi-n ochii adânci durere, 
Vegheată fiind de îngeri, spre drumul de apoi, 
Având doar tinereţea, ca unică avere, 

Se roagă-ncet Maria la Domnul, pentru noi. 


A ei speranţe costă şi neamul n-are sume, 

La clinici de renume, au cont doar cei bogaţi, 
Nu are nici vreo divă, nu are nici vreun nume, 
Doar îngerii din ceruri îi sunt ca nişte frați. 


Cu ea în suferință, sunt mii de alte nume. 

Ce au doar vină faptul, că sunt necunoscuţi, 
Se sting încet steluțe, ce nu au loc pe lume, 
Că nu le dăm atenții sau suntem surzi şi muţi. 


BATRINETE 


Bunică, unde-i cheia? De ce-ai lăsat deschis 
portiţa de la casă? De ce-ai plecat pe drum? 
Te cată-n buzunare, ai şnurul roş aprins . 

S-o porţi la gât de-acuma, nu mai uita ce spun. 


Bătrâna gârbovită lasă în jos privirea, 

Se las-admonestată, far” a se-mpotrivi. 
Trăia-n singurătate, hrănindu-şi amintirea, 
Cu vremi demult apuse, cu-a ei plecați copii. 


Uitase de portiță, dar să deschidă, cine? 
Voia să intre-oricare, chiar dacă e străin. 
Îşi încerca norocul, prin drum,pe la vecine, 
Doar, doar să intre-n vorbă cu cineva puțin. 


Aleea e pustie şi vântul rece bate, 

Privirea sa de gheaţă, se pierde-n depărtări. 
Se-ntoarce-ncet în casă, adusă mult de spate, 
Se-ntoarce iar la nimeni,se-ntoarce la visări. 


DOAMNE CE TRECURA ANII 


Copil fiind mă hârjoneam în parcul, 

Umbrit de tei bătrâni şi scorburoşi 

Şi alergam fără de griji sau mă jucam cu arcul, 
O Doamne, ce trecură anii şi cât erau frumoși. 


Priveam splendorile din flori în mic travaliu, 
Cum îşi iţeau corola-n cercuri de lumini, 
Băgam în samă şi-urmăream detaliu, 

O Doamne, ce trecură anii şi cât erau de plini. 


Ne cățăram în arbori prin cuiburi căutând, 
Abia născuţii pui de vrăbii, rândunea, 

Făceam căsuțe din placaj şi îi mutam cu blând, 
O Doamne, ce trecură anii ce viața mai era. 


Ne bucuram de-o jucărie sau bomboană, 

Pe care-o împărțeam frăţeşte între noi, 
Râdeam în hohot şi n-aveam vreo teamă, 

O Doamne, ce trecură anii, ce lipsă de nevoi. 


SUNT O PIATRA FUNERARA 


Am făcut din vise patul, 

Unde odihnesc speranțe. 
Şi-am trasat din gânduri hatul, 
La iubire, la creanţe. 


Am pus flori de tei, cunună, 
Sus pe creştetul visării, 

Să se-mbete împreună, 

În oceanul remuşcării. 


Am închis, în suflet teama, 
Aruncând cheița-n hău, 

Şi din timpuri mi-am dat seama, 
Ca sunt piatră rece, rău. 


Nu mai curge-n vine clocot, 
În iubire sunt îngheţ, 

Nu m-animă nici un ropot, 
Nici o dragoste de preț. 


Sunt o piatră funerară, 

Unde scriu doar gânduri reci, 
Fără şanse să apară, 

Vreo potecă, ca să treci. 


POVESTE TRAGI-COMICĂ 


S-au întâlnit pe-un site la internet, 

Ea, o frumoasă doamnă, cam trecută, 
El un bătrân, figură de ascet, 

Bolnav de neputinţă şi de-o rebelă gută. 


Au conversat vreo două luni pe mess, 
S-au cunoscut dar, fără a cunoaşte, 
Şi-au hotărât că fructu-i de cules, 

Să se-ntâlnească în a doua zi, de Paşte. 


În aşteptarea orei, ce-aproape stă să vină, 
Ea îşi ornează masa, cu bunătăţi angro, 

El, scoase din dulapul cu multă naftalină, 
Cravata de mătase şi-un vechi costum maro. 


Trecu apoi în grabă, să cumpere buchetul, 
Cu largi semnificaţii, dar şi un fals inel, 
Ce-i dezechilibrase şi îi răni bugetul, 
inut cu străşnicie, să se-ngrijească el. 


Primirea-i zgomotoasă, cu pupături o sută, 
Ce-i încălzi elanul şi îl făcu cocoş. 

Uitase de durere, uitase şi de gută, 

Se avântă ca tigrul, uitase că e moş. 


Îşi trase brăcinarii, privind spre soare-apune, 
Ce-i aminti de vremuri când rezolva vreo trei, 
Acum îi mai rămase, în drum spre altă lume, 
Să-şi îngrijească guta, să plimbe nepoţei. 


AM FACUT CASA 


Am făcut casă din pietre, aruncate de duşmani 
Şi-am înconjurat cu ziduri,ca să ţină peste ani. 


Temelii am pus din teamă şi în Dumnezeu credință, 
Iar liantul dintre pietre, din iubire de ființă. 


Am armat zidul cu cinste şi înalt l-am ridicat 
Şi l-am tencuit cu doruri, cu iubire şi păcat. 


Din dorinţă şi amăgire, am umplut cămara sus, 
Iar din florile iubirii, am făcut drum lui Isus. 


Am însămânţat grădina cu flori albe de speranţă, 
Iar la ură şi prostie, le-am dat drumul în vacanţă. 


VISE 


Pe malul unui lac, de-o frumuseţe rară, 

Înlănţuit de munţii, ce oglindesc splendori, 

Ai apărut din vremuri, spre seară-n miez de vară, 
Înconjurat de taine, pe drumul plin de flori. 


M-ai fermecat cu vraja cuvintelor duioase, 

Şi ai făcut să freamăt,obraznică-n dorinți, 

Ai împletit cununa, din flori de câmp frumoase, 
Şi foc ai pus în suflet, cu buzele fierbinți. 


Flămândă de speranţe, am cercetat privirea, 
Găsind în ei albastrul, mai pur ca-n vechiul lac 
Şi-am strâns comori de teamă, ce a păzit iubirea, 
Călăuzindu-mi paşi ca la-nceput, cu-abac. 


Dar câte nu făcurăm, când jocul e ca mierea, 
Am răscolit invidii şi-n jur aveau toți pică, 
Dar am rămas cu gustul, amar precum e fierea, 
Când vocea îmi şoptise:...trezeşte-te bunică. 


NU AM CREZUT 


Nu am crezut, că în apusul vieții, 
Uitatele dorinţe, mai freamătă prin minte, 
Ca poţi spăla trecutul, în roua dimineții 
Şi-n strune te alinţi sau pui cuvinte. 


Nu am crezut că dorul, are taine 

Şi poţi fi un vulcan în clocot sau o stâncă, 
Ştiam doar, că-mbrăcasem grele haine 

Şi dispăruse din vocabular cuvântul, încă. 


Nu am crezut, dar oare cine crede, 
Că poţi zbura, cu aripile frânte, 
Visăm ca orbii,care cred că vede 
Şi ne-amăgim, în jocuri de cuvinte. 


BOALA 


Sunt trist şi teama de-ntuneric mă apasă, 
Mă zbat în neputinţe, e cald sau iar mi-e frig. 
Aştept verdicte sumbre şi vreau să fiu acasă, 
Si far” a mea voinţă, de soartă mă intrig. 


De boală coşcovite, pereții mă deprimă 
Şi aerul vibrează de geamăt sau nevoi. 
Speranţa se împarte, aici? Sau ani lumină. 
Speranţă de la Domnul sau viaţa de apoi. 


Pe pat de suferință, stau mulți în aşteptare 
Şi coadă fac la puntea, ce-i leagă de pământ. 
Pe holuri se animă halate albe, care, 

Întorc din nou la viaţă, sau cară la mormânt. 


ANUL NOU 


Mânaţi de vântul iernii pe cerul fără stele, 
Aleargă în neştire dezlănțuiții nori. 

Ducând cu ei povara, pe câmpuri şi vâlcele, 
Pe apele-ngheţate şi codrii cu splendori. 


Pe străzile-animate de febra sărbătorii, 

Un furnicar de oameni, cu chipul zâmbitor, 
Îndreaptă-ncet spre case s-aştepte urătorii, 
Şi să petreacă anul din noapte, până-n zori. 


Plecând ireversibil, în noaptea asta zboară, 
Ducând cu el în cârcă, plăceri sau bucurii, 
Un an de fericire, un an ce prima oară, 

Mi-a scos în drum iubirea şi tandre nostalgii. 


Când orologiul bate, vestind că este clipa, 
Ce trece-n amintire trecutul călător, 

Tu nu eşti lângă mine, să duci la buze cupa. 
Urându-mi fericire sau bine-n viitor. 


Dar gândurile mele curate cum cristalul, 
Pe aripi de mătase spre tine-şi i-au avânt, 
Şoptindu-ţi că iubirea va fi la fel în anul, 
Ce bate-acum în poartă şi-aşa va fi oricând. 


Că nimeni niciodată, nici timpul nu separă, 
Comoara contopită în suflete de noi. 

Suntem uniți prin dânsa şi chiar în astă seară, 
Departe suntem fizic, dar suntem amândoi. 


Pe-obraz încet prelinge o lacrimă curată, 
Ce-nchin pentru iubire şi clipe din trecut. 
Cu ea să scriem pe inimi să fie-adânc săpată, 
Ca timpul să nu şteargă ce noi am conceput. 


ZIMBESTE IUBITO 


Zâmbeşte iubito şi-aprinde, sclipirea din ochii de vis, 
Zâmbeşte şi-ascunde tristeţea, uitată de vremi în abis. 
Măruntelor griji ce apasă aruncă cu şarm la gunoi, 
Zâmbeşte icoanei că drumul, spre neant îl străbatem în doi. 


Zâmbeşte furtunii în treacăt, ce riduri pe frunte ne sapă, 
Gândind ca în viață sunt simple, vârtejuri în cana de apă. 
Ridică privirea spre-naltul şi trece prin nori spre senin, 
Zâmbeşte naivelor arcuri, ce-aruncă săgeți cu venin. 


Refrenul din cântecul sorții, iubeşte iubito cu foc, 
Zâmbeşte speranţei de-o clipă şi clipa opreşte-o în loc. 
Arginți furişaţi pe la tâmple, vor râde şi cere tribut, 
Oglinzii cu cioburi de viață şi viață cu timpul pierdut. 


Zâmbeşte iubito şi-aprinde, sclipirea din ochii de vis, 
Zâmbeşte şi-ascunde tristeţea, uitată de vremi în abis. 
Măruntelor griji ce apasă le-aruncă cu şarm la gunoi, 
Zâmbeşte icoanei că drumul, spre neant îl străbatem în doi. 


ŞATRA 


Obosit de-alergătură, după deal bătrânul astru, 
Colorează-n roşiatec, cerul pân-acum albastru. 


Palidă şi somnoroasă-n lac, îşi spală obrazul luna, 
Iar din neant apar pe boltă, stele una câte una. 


Cu aripa protectoare, noaptea acoperă pământul, 
Doarme tot ce e suflare, doar puţin adie vântul. 


Fermecat de vraja nopții, Ionuț, fiu de-mpărat, 
Hoinăreşte prin pădurea, ce-nconjoară al său palat. 


Luna îi îndreaptă paşi, spre poiana cu narcise, 
Loc de tihnă şi de taină, unde făureşte vise. 


Deseori apucă zorii, ațipind pe muşchiul verde, 
Sau din florile pădurii, împletind cununi şi jerbe. 


Ochii-i scânteiază-n beznă, ca tăciunii-aprinşi în vatră, 
Când în poieniță vede, instalat acum o şatră. 


Ceartă, țipete şi larma, pângăresc tăcerea nopții, 
Câini legaţi de coviltire scheaună cerându-şi porții. 


Caii, pasc în iarba grasă şi pe foc cazanu-i plin, 
Iar ţiganii beau din ploscă, rubiniul vin pelin. 


Fetele-mpletesc arginții, în cosiţe şi în salbe, 
Pe vreo mâna de fâneaţă, stau bătrâni cu plete dalbe. 


Mame legănându-şi prunci, picotesc de-a zilei trudă, 
Cu picioarele desculţe, zdrenţăroşi copii zburdă. 


La un semn întreaga şatră, lângă foc se-adună roată, 
Tamburinele bat ritmul, iar din cort apare-o fată. 


Vântul şi-a uitat menirea, luna a oprit în loc, 
S-o privească pe Amanda, cum dansează lângă foc. 


Fiica codrului şi-a nopții şi a şatrelor regină, 
Descreţeşte frunţi umbrite, zâmbitoare şi senină. 


Zeci de tineri o adoră, prinsă-n dansul avântat, 
Ionuţ, ascuns prin preajmă, o priveşte fermecat. 


Zorile destramă vraja, norii negrii se adună, 
Vântu-şi trâmbiță prezenţa, prevestindu-se furtună. 


Străjuiţi de-oşteni călare, şatra pleacă la palat, 
Răspunzând poruncii date, de temutul împărat. 


Cu privirile speriate, palizi şi cu fața suptă, 
Se dau unii după alţii, ascunzându-şi haina ruptă. 


Doamnele în rochii scumpe şi podoabe fără preţ, 
Ii priveşte cu mirare, şi-ntorc capul cu dispreţ. 


V-am chemat s-o dați pe Amanda pentru a fiului plăcere, 
Să v-o scoatem la lumină, oferindu-i rang şi-avere. 


Iar voi, părăsiți ținutul far” a-ntoarce înapoi, 
Să trăiţi cum vă e neamul, în mocirlă şi noroi. 


- Din străbuni avem menirea, de a fi în pribegie, 
Ne-am născut sub cerul liber, fără patrie şi glie. 


Alungaţi din ţară-n ţară flămânzind şi în nevoi, 
Suntem pleava spulberată şi-a popoarelor gunoi. 


Aţi propus să-mi lepăd neamul, oferindu-mi rang şi-avere 
Să îmi murdăresc virtutea, pentru-a fiului plăcere?. 


Cinstea, nu e de vânzare, chiar dacă țigani suntem, 
Peste şatră sunt regină, nu femeie în harem. 


Peste dealuri noaptea țese, pânză deasă de-ntuneric, 
Stelele-şi desfac corola şi-o cometă-n zbor himeric, 


Vrajă şi dorinți împarte „strălucirea sa prin ani. 
Prin păduri în miez de noapte, trece-o şatră de ţigani. 


JUDECATA 


Vestea că roşcata vulpe va fi astăzi judecată, 
Pentru furtul unei păsări, a cuprins pădurea toată. 
Curioasele animale se îndreaptă fiecare, 

Să privească, cum dreptatea va ieşi triumfătoare. 


În poiană-i zarvă mare, crengile sunt arhipline, 
Fiecare vietate, vrea să vază cât mai bine. 
Urecheatul bate toba, iar o coţofană-n zbor, 
Cată prin pădure leul, recele judecător. 


Pe o cracă-naltă buha, picoteşte-ntr-un picior, 
Clănțănindu-şi colții lupul, se declam-apărător. 
Fiorosul urs priveşte asistenţa cu ochi răi, 
Vulpea-n mijloc stă smerită, încadrată de dulăi. 


Am deschis şedinţa-n public, ca să ştie fiecare, 

Că prin fapta sa, roşcata a pătat a nost’ onoare. 

Toţi cunoaştem că pădurea trece azi prin clipe grele 
Şi că ne hrănim cu raţii, stipulate pe cartele. 


Datoria noastră este, pin-ce trecem de impas, 

Să ne onorăm exportul consumând, din cea rămas. 
Să fim exigenţi cu hoţii, dând pedepse exemplare, 
Aplicând legea pădurii, pentru mic şi pentru mare. 


Pentru strălucitul logos, leului i se cuvine, 
Un vițel tăiat anume, de mai marele jivine. 
Iar micuţele-animale tremurând de frică, aflară, 
Cum dreptatea e deasupra, în această mică ţară. 


1980 


VIZUINA 


În pădurea străjuită de stejarii seculari, 
Adunați la loc de taină, fiarele se sfătuiesc, 
Cum să-mpartă vizuina, renegaților fugari, 
Prin păduri occidentale, unde se căpătuiesc. 


Prezidând pe-o crac-naltă leopardul le impune, 
Să propună fiecare cine-ar fi mai nimerit, 

Să ocupe vizuina aşezată pe colină, 

Unde aerul e tare şi de zgomote ferit. 


Eu aş vrea să fiu alesul şi-mi doresc o vizuină, 

Zise ursul cu mândrie, învârtindu-şi ochi mici. 

Stau acum prin muşuroaie, sunt stresat şi nu am vină, 
Că am groază şi oroare, să am casa-ntre furnici. 


Iarna este pe aproape şi aş vrea ca hibernarea, 
Să nu-mi fie deranjată, de insecte ce muncesc. 
Sufăr de o lungă lene, cred ca ştie adunarea, 

Şi n-aş vrea cu oase rupte, conferința să sfârşesc. 


Ba eu cred că în balanţă, sunt cu mult convingător, 
Zise lupul cu tărie, ca să aibă mult temei. 

Sunt nepotul lui cutare, sunt director de abator, 

Şi pot da la fiecare cite-o turmă de viței. 


Aş dori să văd neghiobul,ce mi se aşează-n cale, 
Refuzând oferta grasă, preferând nătângul urs, 
Chiar de v-ameninţă dânsul, cu durerile de şale, 
Conştiinţa prin burtică trece, apoi ia alt curs. 


Adunarea se agită, grupuri mici înfierbântate, 
Comentează, îşi dau părerea, ca să vadă moş Martin, 
Că nu este părtinire ori s-a dat întâietate, 

Lupului cu-a sa ofertă, însă tot pe el susțin. 


Mulţumiţi de reuşită, se destramă tot alaiul, 
Când deodată, telefonul zbârnâie înverşunat. 
Leopardul îl ridică şi pe loc îi piere graiul, 
Când în receptor un răget, îi ordonă răspicat. 


Am aflat, că pe colina unde aerul e tare, 

Este-o vizuină goală, ce doresc ca imediat, 

Unui frate leu la pensie să-i faci forme de cazare. 
Sa-l aştepţi şi s-o faci lună! Înțeles? Am terminat!. 


Dar ştiţi , vizuina am dat-o, în şedinţă, nu se poate, 
Să-mi întorc din nou cuvântul, ar fi foarte ruşinos. 
Leopardule, se pare, ai uitat că eu ţi-s spate 

Şi că de pe craca-naltă, ai putea să pici mai Jos. 


In această povestire, unde e morala oare? 
Nu o caut, nici la alți nu aş vrea să le-o arăt 


Că ar însemna că singur, îmi tai craca sub picioare.... 


27 05 1985 Nick 


MOLDOVA LUI STEFAN 


Bronzul clopotelor sacre, cheamă la mormânt Moldova, 
Din Carpaţi şi pân'la Nistru, toţi ce poartă în suflet slova, 
Ca să ne-amintim strămoşii, ce-au pierdut sângele-n van, 
Pentru a fi, doar o Moldovă, o Moldovă a lui Ştefan. 


Adunaţi-vă la Putna, pentru a auzi din nou, 

Vorbele prin veacuri sfinte şi-a poruncilor ecou, 

Că Moldova nu-i a voastră, ci-a urmaşilor în veci 

ŞI suntem datori ca naţiune, s-o dăm cu hotare-ntregi. 


Mergeţi moldoveni la Putna şi vă daţi mână cu mână, 
Adunând în piept durerea izvorâtă din țărână. 

Călcaţi în picioare brazda Prutului şi faceți pod, 

Din istoria latină a lui Ştefan Voievod. 


Rupeţi legile străine, ce-au schimbat vorbire, port 
Şi în ţara ta obligă, să faci uz de paşaport. 
Epuraţi sângele ţării de venetici şi de hoți, 
Care-n vârf de piramidă, se declară patrioți. 


Ridicaţi spre “nalt privirea, arzând blestematul jug, 
La căldura întregirii şi la flacără de rug, 

lar cenuşa ca ofrandă pentru Ştefan, îngropaţi, 

În mormântul de la Putna şi la poale de Carpaţi. 


1989 


DESTIN 


Legeni gânduri, legeni vise, 
Nopți cu aripile ninse. 

Legeni vise, legeni gânduri, 
Suntem trişti şi suntem singuri. 


Ploile ne sapă rid 

Timp pierdut şi timp cu vid 
Trist destin şi tristă soartă, 
Fulgi de nea, va bate-n poartă. 


Legeni gânduri, legeni vise, 
Primăverile ucise. 

Legeni vise, legeni gânduri, 
Până aşezi în patru scânduri. 


1988 


CIUTA 


Un vânt tăios aleargă prin crengile uscate, 
Prinzând în hora morții văzduhul îngheţat. 
Cărările pădurii sunt toate astupate, 

Iar norii cern povara de alb imaculat. 


La orizont lumina se pierde-n agonie, 
Trăindu-şi disperată cu slabele-i puteri, 
minutele rămase,iar luna argintie, 

Predă ştafeta nopţii, făcând din ziuă ieri. 


Oprind din saltul sprinten, o ciută cafenie, 
Adulmecă văzduhul cu gingaşele nări. 
Gonită de-ntuneric, se-ndreaptă spre câmpie, 
Uitându-se cu teamă spre cele patru zări. 


Neîntrecută-n goană, pe-ntinderea pustie 
Se-opreşte pe colină, scrutând din depărtări. 
Pe cap, coroana mică o poartă cu mândrie, 
Iar ochii mari şi negrii visează la chemări. 


Deodată, peste codrii, se-nalță corul foamei, 
Înfiorând de spaimă suflarea din păduri. 

În casele răzlețe, se-nchină la icoane, 
Flăcăii, scot din şură tăioasele securi. 


Cu boturile-ntinse la lună cer solie, 

Să dea ca pradă morţii, un suflet de vânat, 
Nălţând ca mulţumire lugubra simfonie, 
De urlete sinistre, ce bagă spaima-n sat. 


Încremenită ciuta ascultă imnul morții, 
Cu sufletul la gură şi groază în priviri, 

În muta disperare înalță rugă nopții, 

Să n-o zărească haita, trecând in amintiri. 


Dar lupii văd ofranda, sub tristul clar de lună, 
Sărind ca o nălucă, nămețţii afânaţi. 

Cu ochi sticlind de foame, se-avântă împreună, 
Cu gurile căscate, de sânge însetați. 


Cu fiarele pe urmă, micuța ciută zboară, 
Nutrind scăpare-n fuga pe-ntinsele câmpii. 
Să-i spargă pieptul bate plăpânda inimioară, 
Iar ochii îi sunt în beznă, ca doua torţe vii. 


Cu vântul împotrivă, sleită de putere, 

Înoată prin omătul ce-ajunge pin-la piept, 
Încrâncenat-aşteaptă sfârşitul în tăcere, 

Şi-o lacrimă prelinge încet pe-obrazul drept. 


Pădurea amuţeşte, iar vântul nu mai bate, 
Înfiorată luna se-ascunde după nor. 

Din cer, ghicind ospăţul, doar corbii vin aproape. 
Plutind ca nişte umbre şi croncănind în cor. 


Dezlăn uită haita spre pradă năvăleşte, 
Muşcând la-nvălmăşeală cu colții de oţel, 
Se sfâşie-ntre dânşii, iar sângele-i orbeşte, 
Şi ura întronează cumplitului măcel. 


Deodată, fulgerare despică bezna nopții, 

Şi aerul vibrează de tunetul urmat. 
Răzbunătoarea ploaie, înfige plumbul morţii, 
În haita care fuge de omul înarmat. 


Prin rănile-aburind se scurge-n valuri viața 

Şi moartea stă la pândă, s-o ia pe-al său hotar. 
Pe ochii blânzi şi negri, se pune-n văluri ceața, 
De groaznica durere, frumoşii muşchi tresar. 


Privirea ei umbrită imploră salvatorul, 

Să-i curme agonia, trecând-o printre drepți. 

La ochi îşi duce arma, din milă vânătorul 

Şi mângâie trăgaciul. De ce nu tragi? Ce-aştepţi? 


De ce lungeşti durerea, când poţi printr-o mişcare, 
Să-i împlineşti dorinţa, scăpând de suferinți. 
Cămaşa înflorată ţi-o rupi cu-nverşunare 

Oprind plecarea vieţii. Pe moarte vrei s-o minți? 


Un vânt tăios aleargă pe-ntinderea pustie 
Şi vălul morţii aşează pe ochii îngheţaţi. 
Pe braţele vânjoase o porţi cu duioşie, 
Spre casa străjuită de brazi-mpovăraţi. 


1965 


MI-E DOR 


Mi-e dor de verdeaţa umbrită de tei, 
Din parcul scăldat în culori, 

De şoaptele frunzei căzute pe-alei, 
Şi paşi pierduţi printre flori. 


De valuri stârnite la blândul zefir, 
Prin care se zbenguie maci, 

De tine iubito mi-e dor să respir 
De tine, de flori şi copaci. 


Mi-e dor de tăcerea oglinzii de-argint, 
Flămândă de-abis infinit, 

De vraja privirii, comori de-alint, 

De sine uitări în iubit. 


De roua căzută pe frunze şi flori, 
De soare şi-al său răsărit, 

De vara iubirii, iubit-o mi-e dor, 
De tine şi visu-plinit. 


Mi-e dor de pădure în freamăt si cânt, 
ŞI tainele nopții din lunci, 

De braţele tandre şi vorbe de-alint, 
Şi-atingerea buzelor dulci. 


De valuri stârnite la blândul zefir, 
Prin care se zbenguie maci, 

De tine iubit-o mi-e dor să respir, 
De tine, de flori şi copaci. 


IUBITA 


Din flori ai luat parfumul, din noapte poezia, 

Din ape nesfârşitul, din stânci ai luat tăria, 

Din mări ai smuls un freamăt, culori de pe câmpie, 
Iar vântului sălbatec, un pic de nebunie. 


Din cer ai luat seninul, din codri ai luat mândria, 
Din soare strălucire, din hore veselia, 
Credinţă-ai luat din semeni, elan şi bucurie, 

Şi ai răpit chiar morţii, un pic de veşnicie. 


Ai luat privighetorii din zboruri măiestria, 

Şi mândrelor fecioare din ochi melancolia 
Ți-au dat din abundență, cei mici zburdălnicie, 
lar mamele speranţe, căldură, duioşie 


RUGACIUNE 


Doamne ce-ai creat pământul, te întoarce înapoi 
Şi ne-apropie de tine şi ne-apropie de noi. 
Iartă-ţi Doamne păcătoşii, nu ne arunca în hău 
Şi ne-arată calea dreaptă, dintre bine, dintre rău. 


Doamne ce-ai creat sublimul şi l-ai învestit pe om 
Cu putere de gândire, cu putere de atom. 

Lasă-ne durerea morţii şi fereşte-ne de rău 

Şi ne dă speranţa vieţii şi credința-n Dumnezeu. 


Doamne ce-ai creat iubirea şi pe om l-ai îmbrăcat, 
În mătasea-nţelepciunii, cu virtuţi l-ai înzestrat. 
Iartă-ne greşeala Doamne şi-i primeşte-acolo sus, 
În oştirile căinței, sub privirea lui Isus. 


Doamne ce-ai creat pământul, te întoarce înapoi 
Şi ne-apropie de tine şi ne-apropie de noi, 
Lasă-ne durerea morții şi fereşte-ne de rău, 

Şi ne dă speranţa vieţii şi credința-n Dumnezeu 


INUTIL 


În astă lume sunt un inutil, 

O nulitate a flămândului abis, 
Legat de viaţă cu un ghem abil, 
Legat de moarte ca de paradis. 


În astă lume sunt un inutil, 
O picătură în oceanul de lumini, 
Înlănţuită de un cerc ostil, 
Înlănțuit în miliarde, de micimi. 


În astă lume sunt un inutil, 

Un trecător neînsemnat, un anonim, 
O moleculă într-un crier de senil, 

O moleculă de păcat şi de sublim. 


În astă lume sunt un inutil, 

O nulitate a flămândului abis, 
Legat de viaţa cu un ghem abil, 
Legat de moarte ca de paradis 


STRAINA 


În camera scundă ce pare coteţ, cu geamuri o palmă de late, 
Prin care lumina pătrunde difuz, pereți coşcoviţi să arate, 

Îşi plânge Maria destinul căzut, pe mâini şi o minte haină, 
Minţind-o că-n ţara cu mulți portocali, va fi o frumoasă regină. 


Plecase de-acasă, cu crezul c-ar fi, stăpână-ntr-o ţară de vis, 

Cu râuri de lapte şi aur pe drum, frumos şi etern paradis. 
Pământuri întinse cu pomi încărcaţi, ce-aşteapt'a culege din roadă, 
Pe drumuri aleargă frumoase maşini...şi câini cu covrigii în coadă. 


În gură-şi îndeasă batista strigând, ca urletul stins să n-audă , 
Falangele-s frânte de dorul cuprins şi perna de lacrimi e udă. 
Tristeţea îşi pune amprenta pe ochi, pe zâmbet odată deschis, 
Pe patul de scânduri sleită visezi, realul pierdut pentru vis. 


Visează căsuţa aşezată-ntre tei, cu flori de muşcată-n fereşti, 
Miăicuţa în poart'aşteptând pe poştaş, s-aducă scrisoare cu veşti, 
Flăcăii la horă, tractoare pe câmp, ce ară pământul mănos, 

Pe tața Florica şi badea Cârţan, ce-a mers la Viena pe jos. 


Pădurea bătrână, cu frunze căzând, izvorul ce bei din căuş, 
Copii la şcoală, voioşi se-ntrec şi fac dintr-un dâmb derdeluş, 
La toate Maria visează cu jind, dar visul rămâne doar vis 

Şi gândul îi zboară la casa cu flori, etern şi frumos paradis. 


1989 


STELUTA 


Pe bolta înstelată, la depărtări astrale, 
S-au întâlnit odată două steluțe mici 

Şi cum în mersul lor, aveau aceeaşi cale, 
Nu după multă vreme o stea sa-ndrăgostit. 


Tânjea steluţa-n taină, c-aproape chiar fiind, 
Nu se putea desprinde de pe orbita sa. 

Ce n-ar fi dat ca drumul să se fi contopind, 
Cu cealaltă steluță, pe care o iubea. 


Au mers alături cale, vreo zece luni trecură, 
Dar strălucirea-i rece departe o ţinea, 

De steaua inimoasă şi plină de căldură 
Când, în sfârşit steluța se încălzi şi ea. 


Mergeau nutrind în taină un sentiment sublim, 
Când fără veste-n cale, le apăru gonind, 

O altă stea mai mare, ce ne făcu s-oprim 

Şi inima steluţei ce strălucea furând. 


De ce te zbaţi Steluţo în chinuri şi mânie? 
Când crezi că nu căldura apropie o stea, 
Ci forma şi mărimea şi strălucirea vie, 
Sunt lucruri ce-o atrage şi pe steluța mea 


Aşa gândea steluta şi plin de disperare, 
Încearcă s-o alunge, din suflet şi din gând, 
Dar stă şi meditează, mai face o încercare, 
S-apropie steluța ce-o vede suferind. 


Nu poate şi acceptă să-i stea măcar în preajmă 
Şi de departe observă şi-o las a se convinge, 
Că strălucirea-i rece şi chiar de-ai multa faimă 
Căldura e aceia, ce până la urmă-nvinge. 


Nick 1967 


INSULA DE GHEAŢĂ 


Pe insula de gheaţă lipsită de suflare, 

Cu stânci, a căror piscuri înalte atinge norii, 
Înlănțuind tristețea, în sumbra condamnare, 
Un rătăcit de suflet aşteaptă-ntruna zorii. 


Privirea-nceţoşată scrutează depărtarea, 

Sa vadă o ființă, să simt-aproape un om, 

Dar împrejur domneşte, cât vezi cu ochii marea 
Şi-n insula de gheaţă, nu-i nici măcar un pom. 


Îngenunchind pe piscuri, spre cer înalță rugă, 
Cerşind îngăduință, de-a nu trăi-n pustii, 
Pe-obrajii care ard şiroaie-ncep să curgă, 

Iar gheaţa se transformă, în râuri mici, zglobii. 


Din cer, se-aude orga, ce cântă în surdină, 
Iar munţii se topeşte sub râul plin de foc, 
Pe bolta fără stele apare o lumină , 

Prin cenuşiul nopţii, albastru-şi face loc. 


Spre marea agitată, priveşte cu-ncordare, 
Să vadă-n orizonturi catargul salvator, 
Iar valurile-nalte izbesc cu-nverşunare, 
În insula de gheaţă şi-n tristul său decor. 


Se prăvăleşte munţii, în hulpave adâncuri, 

Iar stâncile de gheaţă se sfarmă-n zeci de mii, 
Împrăştiind răceala, în cele patru vânturi, 
Trezind din amorţire întinsele câmpii. 


Deodată-ntreg vacarmul, se pierde-n depărtare, 
Pe loc se-opreşte vântul, iar orga a amuţit. 

Pe boltă astrul vieţii strălucitor răsare, 

Şi mângâie prin raze, pământul înverzit. 


La țărm, din spuma mării, apare o zeiţă, 
Cu aură pe frunte şi ochi de peruzea, 
Din flori de aur poartă pe cap o coroniţă, 
Şi-n rochia sa dalbă străluce ca o stea. 


Pe umeri cad în valuri cosiţele de aur, 

Iar pieptul ca de piatră tresaltă-n mersul lin, 
Pe mijloc şerpuieşte, lucrat de-un meşter faur, 
O mică cingătoare, bătută în rubin. 


Obrajii îi sunt petale din rozele magnolii, 
Pe buze poartă pârgul cireşilor de mai, 
Prin genele-aplecate îşi slobozeşte solii, 
Iar briza se dezmiardă în părul său bălai. 


Suflarea sa topeşte zăpada ascunsă-n grote, 
Câmpia se răsfaţă în sute de culori, 
Privighetoarea-nalță superbul tril de note, 
Spre bolta azurie şi fără pic de nori. 


E primăvară iarăşi în insula de gheaţă 

Şi-n suflet primăvară, că pot din nou iubi. 

În loc voi ţine timpul, s-o simt întreaga viață, 
Să-i gust din plin dulceaţa în orele târzii. 


1969 


RUGAMINTEA MICULUI ORFAN 


Mai spune-mi o dată povestea cu zmei, cu Roşu şi Verde-mpărat, 
Sau basmul cu zâna ce zboară prin nori, în mândrul rădvan fermecat. 
Mai roagă-l pe Bunul de sus când adorm, să cresc sănătos şi voinic, 
Si fă-mă voios, cu-o vorbă de-alint, atunci când mă plâng de nimic. 


Sărută-mi obrajii şi fruntea-n sudori, atunci când cu boala mă bat, 

ŞI strânge-mă în braţe, când plină de griji, veghezi nopți în şir lângă pat. 
Fii mândră când ştiu poezii pe de rost şi spune că sunt cel mai bun, 

Chiar dacă vreo poznă pe-ascuns iți mai fac şi-o mică minciună mai spun. 


Coboară o clipă din cer să mă vezi, cum umbra ţi-o caut pe-alei, 

Cum plin de speranță m-agăţ de vreun braţ strigându-le: doamnă mă vrei? 
Nu mila o caut în ochi străini, o milă uitată-ntr-un ceas, 

Ci dorul de-o clipă, c-aş fi ce am fost, nu bietul copil de pripas. 


Mai spune-mi odată mămică poveşti, s-adorm să mă simt ocrotit. 
Cu valuri ce-mi poartă destinu-n străini, să lupt, nu sunt pregătit. 
Întoarce-te mamă din tristul mormânt, redă-mi bucuria de-a fi, 
Sau du-mă aproape de Domnul Isus, ca înger să fiu într-o zi. 


APEL OPORTUNIŞTILOR 


Voi căţeluşi de-odaie, voi îmbuibaţi atei, 

Ce vă lătrați micimea, sperând s-ajungețţi lei, 
Opriţi de-a umple vidul cu scârbă şi noroi, 
Lăsaţi-ne în pace să plângem pe eroi. 


Voi foşti ce tindeți iar, a fi din nou stăpâni 
ŞI voi cei din afară, urlați c-aţi fost români. 
Opriţi-vă din goană, opriți al vost' vânat, 
Pe sfintele morminte, pământu-i afânat. 


Voi lupi ce-n vizuină, ascunşi aţi năpârlit, 
În timp ce ei, copii cu pieptul dezgolit, 

Au înfruntat teroarea şi gloanţe şi nevoi, 
Gândiţi c-aceste jertfe, făcut-au pentru voi? 


Opriţi-vă din goana mărimi şi de rang , 
Puterea nu-i a voastră şi-i aspru bumerang. 
Lăsaţi-ne seninul, nu murdăriți cu nori, 

Şi nu mânjiți stindardul, în sute de culori. 


Voi căţeluşi de-odaie, voi îmbuibaţi atei, 

Ce vă lătrați micimea, sperând s-ajungețţi lei, 
Opriţi de-a umple vidul cu scârbă şi noroi 
Lăsaţi-ne în pace să plângem pe eroi. 


07 02 1990 


MAI STAI 


Mai stai cu mine maică, mai rupe doar un ceas, 
Din timpul care zboară, din timpul cel avid. 

O oră lângă tine , o oră de taifas, 

Mi-ar umple nopţi de veghe şi zilele de vid. 


Mai stai cu mine maică, să sorb puţină viață, 
Să mă încarce de clipe, atât cât mi-a rămas. 
Că mare este ghemul, dar scămoşată aţa 

Şi timpul nu aşteaptă, e aspru, e vrăjmaş. 


În goană de avere sau de măruntă treabă, 

Ne depărtăm de casa, uitaţilor părinți. 

Mai trecem câteodată şi-atunci în mare grabă, 
Să le-aruncăm de milă, o mâna de arginti. 


Ireversibil timpul, întoarce, nu se poate. 
Degeaba vrem o clipă, din ce s-a irosit. 

Ca fumul se vor pierde averile şi toate, 

Ce te-au ținut departe, de cei ce te-au iubit. 


TOAMNA DE ARGINT 


Ai stins demult lumina din privire, 
Vibrând la alte şoapte de alint, 
Cortina a căzut şi-a ta iubire, 

S-a risipit în toamna de argint. 


Covor îţi aşternusem din iubire, 

Dar ai trecut cu cizmele prin ea, 
N-ai căutat decât pe cineva s-admire, 
Frumosul chip şi atributele de stea. 


Şi toamna de veşminte se dezbracă, 
Aleea este plină cu frunze ruginii, 
Prin crengi doar vântul se mai joacă, 
Ireversibil timpul, ca tu să mai revii. 


RĂSPÂNTII 


Hei! nenea-ţi fac parbrizul? Sau dacă vrei matale, 
Iţi spăl maşina toată de-mi dai vreo zece lei. 

Hai nene, scoate lozul şi dă-mi vreo cinci parale, 
Că n-am să cumpăr pâine şi hrană la ai mei. 


Ades ni se întâmpla la stopuri, intersecții, 
Să-i întâlnim în cale pe micii agresori. 

Cu vorbe ne-agasează şi mulți le dau corecţii, 
Nu le-nţeleg necazul, se cred judecători. 


Ai lui, doi ţânci de-o şchioapă, ţinându-se de mână, 
Participă la rugă cu ochi-nlăcrimaţi. 

Părinții sunt departe şi cine să-ntreţină? 

Că în canal pe-aproape, mai sunt vreo patru fraţi. 


Şi drama se consumă, tu pleci că timpul zboară, 
Sau câteodată cauţi prin buzunar mărunt, 

N-ai timp şi nimeni n-are, la ce ne înconjoară, 

Iar cei din fruntea țării sunt orbi, sunt surzi şi mint. 


IUBIRE INTERZISA 


Ai strâns atâta ură, că sufletul ţi-e gheață 

Şi timpul ţese giulgiu uitării peste vis. 

Ai şters din gânduri lupta şi pofta pentru viaţă, 
Forţând nedrept destinul, să fie drum închis. 


Ai înfrânat dorinţa, fărâma de ispită, 

Ce mângâia auzul cu gingaşele şoapte, 

N-ai înţeles că viaţa te vrea, a fi iubită 

Şi zi va fi într-una, chiar după lungă noapte. 


Te-ai izolat de tine şi-ai scris pe carapace, 
Iubire interzisă, vă rog... a ocoli. 

N-ai înţeles mesajul, de-a fi şi de a face 
Şi uscăciunea vieţii, de nu poți iar iubi. 


CE-I PASA LUMII DACĂ 


Ce-i pasă lumii dacă, ai strâns în piept durere, 
Iluzii rătăcite sau spaima unui vis. 

Că singur treci prin grele şi nici o mângâiere, 
Nu te răsfață-n viață în drumul spre abis. 


Ce-i pasă lumii dacă, îţi cumperi nemurire, 
Prin slove aranjate sau cu grămezi de bani. 
Ca fumul se destramă iar din a ta trăire, 

Nici scrumul nu rămâne, de trece câtva ani. 


Ce-i pasă lumii dacă, renunți a sta în scenă 

ŞI alţii sunt actorii în piesa ta săracă. 

Nu mai vibrezi la viaţa, ce pare-a fi o gheenă, 
Şi-ţi pui iar întrebarea. ..ce-i pasă lumii dacă. 


NE-AM SUPĂRAT 


Ne-am supărat,de ce? Mai ținem minte? 

Când colbul anilor se-aşează peste gând, 
Ne-am rupt de noi, mai rău de cele sfinte 
Într-o beţie de cuvinte spuse-n vânt. 


Ne-am supărat, dar nimeni nu încearcă, 

A trece de orgolii şi-a învăţa porunci. 

Am trece peste mare, vâslind aceiaşi barcă 
Şi am renaşte vise acum, ca şi atunci. 


Ne-am supărat şi timpul, nu poate să aştepte. 
Zăpada se aşterne în suflete şi gând. 

De vom lua decizii, să fie înțelepte, 

De-a ta prietenie, eu unul sunt flămând. 


BUNICUŢȚA MODERNĂ 


S-a trezit în zori bunica, 
Ce-a cu pletele brumate, 
Că nu-i place căldurica 
Şi că vrea la facultate. 


Şi nu una oarecare, 

C-are tonus excelent 

Ca să ştie fiecare 

Vrea să facă management. 


Şi în loc să împletească, 
Să mai plimbe nepoţei, 
Pe la colțuri să bârfească, 
Sau să facă botoşei, 


Face cursuri bunicuţa, 
Să conducă companii, 
Nu mai stă cu pisicuța 
Nici cu-a ei iubiți copii. 


UNUI POET EGOIST 


Trece timpul, viața trece, 
Anii zboară se topesc, 
Vine anotimpul rece, 
Când bilanţul cântăresc. 


Şi cuprins de remuşcare 
Că în spate este gol, 

Că în astă lume mare, 
Anonim ai fost ca rol. 


Geaba-ncerci să cauţi scuze, 
Nimeni nu te va cita, 

Pot cel mult să se amuze, 
Că ai scris şi tu ...ceva. 


ȚIGANII 


La Paris sau la Viena, în Madrid sau la Ciolpani, 
Nu e loc în astă lume, să nu dăm peste țigani. 
Că e room, şătrar sau cioară, arapină sau gitan, 
Toate definesc un nume, sinonime cu țigan. 


Au venit de peste lume, în căruț cu coviltir, 
I-am primit cu omenie, poate şi.. c-un pic sictir. 
Încercând de veacuri bune, să îi facem aliați 

Să fim toți o unitate, să fim toți ca nişte frați. 


Nu-s naționalist, nici urmă, de intenții criminale. 
Vreau doar, în această ţară nişte legi, fundamentale. 
Nici ca alţii, dau soluţii, izolându-i în deşert, 

Vreau o ţară cu legi dure, fără de cuvântul, iert. 


LA VOT 


Cu paşii târâiți, oprind din loc, în loc, 

De ani împovărată şi o rebelă boală, 

Cu fața uscăţivă şi frântă de mijloc, 

Venea bătrâna acasă, pe-aleea de la şcoală. 


Ştiam că stă departe şi o priveam mirat, 
Ce caută la şcoală, ce griji sau ce nevoi? 
O îndemnă ca să plece, în haine de curat. 
Răspunsul uluieşte,..de-a fi în rând cu voi. 


Chiar dacă risc a crede, patetică c-aş fi, 
În vremuri de prigoană şi viaţa aş fi dat 
Să am alternativă, să ştiu c-ai mei copii, 
Nu vor trăi cu teama, de-a fi sub un dictat. 


Nu mă privi ironic, ştiu bine ce vei spune 
Aleşii au doar bube, departe a fi perfecţi. 
Dar asta nu opreşte, s-aleg, să caut nume. 
Va fi un pas în față, vom fi mai înţelepţi. 


REVEDERE 


Mi-ai căutat privirea să vezi în ea regrete, 

Să satisfaci orgoliul, de-a mă vedea învins, 
Ai strâns în suflet ura, ca mintea să îmbete, 
Să nu vezi nepăsarea, de care sunt cuprins. 


Credeai că la picioare, iți stă întreaga lume. 
Ca vor cu toţi favorul, de-a fi în preajma ta, 
Dar ai uitat că timpul, adesea face glume 
Şi desenează riduri, ce greu vor estompa. 


Puţini bărbaţi acuma, întorc pe stradă capul, 
Nici pasiuni, dispute, nu poţi să mai stârneşti. 
Ai vrut în viață multe, dar timpul ţi-a fost acul, 
Ce te-a oprit din goana, de-a vrea să umileşti. 


PLÂNG 


Nori de plumb aleargă repezi, ca mânaţi de un blestem. 
Ploaia bate-n ropot geamul, desfrunziţii arbori gem, 
Fulgere brăzdează cerul, în sinistrele culori, 

Spre meleaguri însorite, pleacă ultimii cocori. 


Vântul cată-n drum oprelişti, printre crengile uscate, 
Şuierând ca un bezmetic, peste-nvolburate ape. 
Vrăbiuţe solitare, amețite de furtună, 

Se ascund prin şuri, prin poduri, lupi-n haite se adună. 


Frigul îți pătrunde-n oase, întunericul apasă. 
Doamna nopții şi-a veciei, îşi ascute vechea coasă. 
Presimţind venirea morții, câinii urlă a pustie, 
Sufletul înalță-n ceruri, mama... nu mai este vie. 


Plâng pe piatra rece mamă, bucuriile apuse. 
Mângâierile duioase, pentru totdeauna duse. 
Pe cărarea vieţii scurtă, fără pată, fără vicii, 
Mi-ai fost salbă de lumină şi izvor de sacrificii. 


Plâng ca să-mi descarc durerea, pe natura desfrânată, 
Biet strop aruncat de valuri, într-o mare agitată 
Plâng ca să-mi descarc durerea pe ştiinţele aride, 
Ce-au găsit perfecțiunea, doar în arta de-a ucide. 


Milioane de fiinţe port stigmatul morţii-n frunte, 
Negăsind între ştiinţă şi-ntre boala lor, o punte. 
Milioane de morminte, mame, frați, surori acuză, 
Se alocă pentru moarte, pentru viaţă se refuză. 


TOAMNA 


Covor de frunze freamătă pe-alei, 
Parfum de crizanteme şi de ploi, 
Lumina se-mpleteşte pe sub tei, 
Pictând pe-asfalt copacii goi. 


Castanii se distrează aruncând, 
Cu fructe la zburdalnicii copii, 
Eu caut umbre şi te am în gând. 
Si te aştept din neant, ca să revii. 


Cu nostalgia zilelor fierbinți, 
Mai caut încă a noastră vară, 
Te-aştept şi de va fi să minţi, 
Va fi un ultim tren din gară. 


ÎNDEMN 


Dacă soarele-ți dispare, 
Se ascunde printre nori, 
Plânsul nu e rezolvare 
Şi nu e motiv să mori. 


Lacrima-i un trist obstacol, 
Să nu vezi că ceru-i plin, 
Mii de stele dau spectacol 
Şi te-aşteaptă sau susţin. 


Trebuie să spui doar vrerea 
Şi să cauţi în dorinţe, 

Vei găsi în cer puterea, 
Stelelor mult mai fierbinți. 


Şi veţi râde împreună, 

De al tău, ascuns prin nori 
Va-nţelege pin-la urmă, 
Că pe cer sunt mii de sori. 


TOAMNA VIEŢII 


În parc se aşterne covor ruginiu, 
Iar vântul se plimbă hoinar, 
Pe-alei întuneric şi parcă pustiu, 
Iar frunzele cad în zadar. 


Din neant reapare şi luna pe cer, 
Iţindu-se palid prin nori, 

Dând cerului vrajă şi veşnic mister, 
Prin spectrul în zeci de culori. 


Pe banca stingheră, de spate adus, 
Cu ochii în lacrimi, aştepţi. 

Mai vrei de la viaţa, doar tristul apus 
Si acel, de a fi printre drepți. 


Ce trista e toamna în parcul iubit, 
Când singur te plimbi pe alei. 

Cad frunze degeaba iar timpu-i oprit. 
La viața să ceri, nu mai vrei.... 


BĂTRÂNII... 


Sub ploaia de grijă, ne stingem încet 
La micul tabiet ne restrângem nevoi. 
Suntem nedoriţii cu chipul ascet, 
Suntem pregătiți în lumea de-apoi. 


Ne pierdem în umbre, uitate demult, 
De fiice sau fii, care n-au de le ceri. 
Departe de viață, departe tumult, 
Suntem un balast, suntem cei de ieri. 


Suntem înţelepţii, de nimeni priviţi, 
Uitaţi prin cămine sau săli de spital, 
Ce-o viaţă întreagă, am fost umiliti, 
O viaţa de câine, sfârşită banal. 


BUNICA 


Vreau maică până-n toamnă să-mi dea putere Domnul 
Să văd şi visul ultim, nepoții însurați. 

Apoi să dorm în pace, să-mi fie veşnic somnul, 

C-am obosit de viaţă, de ani îndelungați. 


Aşa gândea bunica şi visul împlinise. 
Stătea la loc de cinste, la masă lângă miri, 
Sorbind clipe de viață, ea ochii îşi închise 
Visând la tinereţe, la marile iubiri. 


La dans pe vechiul cântec, o invită nepotul 
Ce-i aminti de-alesul, trecut de mult la drepți. 
Stătea lipit de dânsul, şi-n clipa-aceea totul, 
Se derula prin minte, prin ochii înţelepţi. 


Ştia că nu degeaba trăise-n astă lume, 

Avea copii de vază, nepoți şi strănepoțţi. 
Ducând pe mai departe, prin cicluri al său nume 
Trecând-o nemurire....aşa vom fi cu toți. 


ÎNGERI DECĂZUŢI 


Suntem ca nişte îngeri în faţa lui Isus, 
Când ne-a luat păcatul la toţi, săraci,avuţi. 
Prin rugă şi credință ne înălțam mai sus, 
Dar sunt în astă lume şi îngeri decăzuți. 


Acei, ce cred că lumea începe de la ei, 

Sunt plini de vanitate, vor doar să îi asculti, 
Acei fără credinţă, acei ce sunt atei, 

Sunt îngeri de bravadă, sunt îngeri decăzuți. 


Ei vor să fure inimi, nedând la schimb nimic. 
Sunt trecători prin viață, lăsând în urmă gol, 

Înşeală, mint sau fură, n-au teamă nici un pic, 
Pe marea scenă a vieţii, au doar un singur rol. 


Rugaţi-vă la Domnul, fiți cei curaţi si puri. 
E Singurul ce poate ca ruga să asculte. 
Trezeşte-te devreme, că nu poți să înduri, 
Ce vor păţi aceea, ce au păcate multe. 


EDENUL 


Edenul e locul în care, 

Te naşti, treci printr-o viaţă şi mori 
E locul dorit cu ardoare, 

E locul cu soare şi nori. 


Edenul te cheamă acasă 

Atunci când te zbaţi prin străini, 
Iţi macină dorul te-apasă 
Te-nvârte-n pustiu prin ciulini. 


Edenul e loc de odihnă, 
Când viaţa-n derivă te-a dus, 
E loc de visare şi tihnă, 

E locul dorit la apus. 


NE CAUTAM PRIN STELE 


Ne căutăm prin stele, 
Chiar dacă sunt apuse. 
Nevoie-avem ca ele, 
Să fie interpuse. 


Singurătatea doare, 

Ne macină, ne cheamă 
Nu este om sub soare, 
S-o vrea, fără de teamă. 


Chiar dacă miliarde, 
De stele stau s-apună 
În ele viaţa arde 

Şi vor doar împreună. 


Acesta-i rostul vieții, 

În doi ca-n unul singur, 
Speranţa dimineții, 
Chiar de e drum nesigur. 


PASAREA SPIN 


Îmi cânt disperarea şi lacrimi abţin, 
Mă caut în timpuri, în nou sau în vid, 
Sunt pasărea tristă, sunt pasărea spin, 
Am suflet de gheață, am suflet arid. 


Sunt floare de piatră, sunt floare de crin, 
Sunt floarea ce-o puneţi pe tristul mormânt, 
Sunt pasărea morţii, sunt pasărea spin, 
Ce-nfiptă în spin aş putea să mai cânt. 


Şi beau de mâhnire o cupă de vin, 

Să pierd conştientul, ca simţul s-aline, 
Sunt pasărea beată, sunt pasărea spin 
Ce pleacă spre moarte, şi-n viaţă revine. 


DREPTUL PĂMÂNTULUI 


Pământul cere dreptul, la viaţă fără teama, 

Că-n zorii unei zile, va fi inexistent, 

Prin arme si războaie, când nu se ţine seama, 

ÎI condamnăm la moarte, de vreun nebun dement. 


Pământul cere dreptul, născut în zeci de ere, 
Sa aibă siguranța trăirii-în viitor, 

El vrea hidrocentrale, nu vrea bombardiere, 
Spitale sau oraşe si nu rachete-n zbor. 


Pământul cere dreptul, de-a fi planeta vieții 
Un drept ce-l stăpâneşte, de miliade ani, 
Popoare condamnate stârpiţii pe demenții, 
Ce vor sa oprime viata şi fiţi voi suverani. 


Pământul cere dreptul, de-a fi iubit de viaţă 
Că el o zămisleşte şi-i suntem toți copii, 

Prin arme si războaie, zdrobim a lui speranţă, 
De-a trece-n nemurire, iar altul n-om găsi. 


1962 


LA MORMÂNT 


În ochi iți joacă lacrimi şi-ai mâna tremurândă, 
Când iarba-abia cosită de pe mormânt o strângi. 
Acolo jos e mama, cea bună şi cea blândă, 

Pe care niciodată, nu poţi s-o mai atingi. 


Durerea te apasă şi simţi o sufocare, 

Iar pieptul iţi tresaltă, de dorul arzător. 

Ai vrea cu moartea hâdă, să pleci pe-a ei hotare, 
Să-ţi vezi o clipa mama, o clipă doar să mori. 


Săruți pământul reavăn şi-n lacrimi nesecate, 
Uzi crucea putrezită, de vremuri sau de ploi, 
Îi mângâi amintirea, durerilor plecate, 
Spre locuri neştiute, în lumea de apoi. 


Aprinzi o lumânare, ce crezi că luminează, 
Cărările ce duce, la bunul Dumnezeu, 
Apoi săruți pământul şi crucea ce veghează 
Să doarmă liniştită, s-o apere de rău. 


AMĂGIRI 


Privesc pe geam afară, 
Cum norii-şi cerne stropii, 
Iar gândurile-mi zboară, 
De tine să m-apropii. 


Tristeţea ce m-apasă, 
Îmi tulbură privirea. 

Te văd prin pâcla deasă, 
Chiar dacă-i amăgirea. 


Imaginea-mi dispare, 
Din faţa pentr-o clipă 
Şi se destramă-n zare. 
De ce îmi este frică?| 


În mintea mea bolnavă, 
Gândesc cu disperare, 
Că dragostea nu-i sclavă, 
La frică nu-i scăpare. 


Şi-aştept să vină timpul, 
Când paşii mei se-ndrumă, 
Spre jocul nostru simplu, 
De patimă nebună. 


Atunci uitarea n-are, 
Speranţă de-mplinire, 
Şi-a ei străfulgerare, 
Se pierde-n amintire. 


LOGODNA LUI IONICĂ 


Am să povestesc în versuri întâmplare adevărată, 
Petrecută-n astă iarnă, cu-n băiat şi cu o fată. 
Despre ironia sorții când ți-apare totul roz, 

În această scurtă viață, care nu-i decât un loz. 


După luni de insistență, astăzi pentru prima dată, 
Este invitat la Ana să petreacă o serată. 

Cu acest prilej iubita, o surpriză îi promise, 

Ce răbdarea-i chinuieşte şi-l făcu să facă vise. 


Pregătiri s-arate bine, toate scoase din cutie, 

Ziua aceasta doar oglinda, îi ţinu tovărăşie. 

Îşi mai repetă o data nişte gesturi elegante, 

Şi-un discurs cu vorbe-alese, presărat cu nişte poante. 


Mulţumit de cum arată, trece pe la florărie, 

Iar avutul îl topeşte, pentru o bijuterie, 

Că ghicise că surpriza inventată de iubită, 

Va fi public anunțarea, că-i frumoasa logodită. 


Seara aceasta se-mplineşte, visul său clădit cu trudă. 
De emoție cămaşa-i este-n spate aproape udă. 
Inima o ia la goană într-un trap vijelios, 

Iar stomacul se făcuse, ca un ghem mic şi sârmos. 


Va cunoaşte astă seară frați, părinți, prieteni, rude. 
Curioşi să afle totul despre înamoratul june. 

Dar până va trece proba, timpul îi va fi calvar, 

Că va fi ținta privirii, ca gândaci-n insectar. 


Însă toate-s trecătoare şi răsplata ştie bine, 

Va fi infinit mai mare,după ploi, zile senine. 

Cu aceste gânduri iată, Ionică se îndreaptă, 

Spre căsuţa unde-n poartă, mult iubita îl aşteaptă. 


Cum îl vede îl sărută şi pe ochi basma îi pune, 

Îl conduce apoi în casă şi afectuos îi spune, 

Că se-ntoarce într-o clipă, la ochi să nu se dezlege, 
Că surpriza n-are farmec, el tăcut o înţelege. 


Stătea supărat Ionică căci, crezuse că serata, 

Îi va fi surpriza vieţii şi se va-nsura cu fata. 

Şi când colo-ntreaga casă este o linişte deplină, 
Bun prilej pentru Ionică, de a trage o băşină. 


ÎI ținuse-ntreg traseul iar acum de supărare, 

Îi dă drumul de furie, să audă cât mai tare. 
Fâlfâi apoi cu haina ca să-mprăştie mai iute 
Până a se-ntoarce Ana, să nu simtă că mai pute. 


Dar deodată-ncremeneşte simțind tragedia toată, 
Îşi aruncă băsmăluţa şi buimac priveşte roată. 
Mesele sunt arhipline, râd cu toți în cascadă 
Doar lonică nu aude, nici nu are ochi să vadă. 


Se întoarce pe călcâie şi spre casă ţine-o fugă, 
Blestemându-şi cruda soartă, Domnului înalță rugă, 
Să-l ascundă de ruşine, chiar pământul să-l înghită, 
Că pierduse într-o clipă şi onoare şi iubită. 


ROATA VIEŢII SE-NVÂRTEŞTE 


Se-nvârteşte roata vieții cernând conştiinţe umane, 
Din izvoare limpezi dace, între albiile romane. 
Se-nvârteşte rupând lanţuri de sclavie şi de jug, 
Prețul?.Milioane jertfe pentru ştreanguri, roată, rug. 


Am trecut prin foc, prin săbii şi-am schimbat orânduiri, 
Sclavi n-am fost la nici o naţiune, pentru c-avem mândre firi. 
N-am cerşit la nimeni milă când fusesem în nevoi, 

Ci am adunat amarul ca albinele, în roi. 


Am luptat pentru dorinţa de milenii a celor mulţi, 
Să fim toţi egali în drepturi şi bogați şi cei desculți. 
Şi-am urcat pe piramidă, spălând treptele în sânge, 
Să dispară antagonismul, dintre cei ce râd şi plânge. 


Se-nvârteşte roata vieţii şi săraci sunt bogați, 

Huzurim de libertate, ne iubim, suntem ca frați. 
Înarmaţi cu experiența milenară de dureri, 

Să-ncercăm să fim ce suntem, nu să strângem iar averi. 


Să-nvăţăm din experienţa seculară, dură, tristă, 
Că mai rea va fi ca alta, burghezia comunistă. 
Picăturile se-adună şi puținul se măreşte 

Şi din nou va fi-nceputul, roata vieţii se-nvârteşte. 


CÂT VA MAI RĂBDA ROMÂNUL 


Cât va mai răbda românul, până când vor plânge fii 
Obligaţi să preaslăvească despoţi şi oligarhii. 
Îndurând de frig şi foame, până când va mai răbda, 
Să ne fure bogăția, vreun Ivan sau Mustafa. 


Cumpăram ce-aruncă alții, schimbând grâul pe valută. 
Îmbuibând escrocii lumii, care spun că ne ajută. 

Aur dăm pe tinichele, când puteam cu a noastre genii, 
Să ne afirmăm în lume, acordând doar credit vremii. 


Înşelaţi de vorbe goale, ne hrănim cu a lor decrete. 
Praf în ochi, baloane roşii, apă chioară să ne-mbete. 
Lanţuri pentru libertatea de-a gândi şi de-a vorbi, 
Doar o cale cu sens unic, calea de a preaslăvi. 


Cât va mai răbda românul, speculanții şi netoți. 

Cât va mai căra în spate despoți, trândavii şi hoţii. 
Arma e în mâna noastră, a celor mulți, celor cinstiţi, 
Stă-n puterea nost' a face, să fim iarăşi fericiți. 


1988 


ŞOBOLANUL 


Prin subsoluri şi noroaie, ronțăind cei sta în cale, 
Cu răbdarea-i înnăscută, şobolanul ajunge sus. 
Ocupând un loc de frunte, într-o unitate care, 

Îi asigură şi hrana şi o cotă de surplus. 


Îşi consolidează treapta, printr-o experienţă vastă, 
Pe decurs a trei decenii, ca şef la biroul plan, 

Când, îndrăgostit de-o mâţa îşi înşeală speța castă, 
Crezând c-ar fi mult mai bine, să pozeze în motan. 


Mâţa tandră subalternă i se-alintă somnoroasă, 

Ori de câte ori apare, şobolanul în control, 
Răspunzând la provocare, prin privirea languroasă 
Dând din coadă bucuroasă, că un şef îi face ocol. 


Pretendenți să-i lingă laba se găseau din abundență, 
Chiar acum se zbate-n plasă, fără şanse un pisoi. 
Materialistă mâţa, ştie a face diferență, 

Dintr-un şobolan pe treaptă şi-un pârdalnic de cotoi. 


Cu potenţa cam apusă şi cu-n trup intrat la apă, 
Şobolanul compensează însă-ntr-alte calități, 

Dă un loc călduţ la mâţa şi din când în când adapă, 
Cu vreo primă deocheată, ce-alţii o cam văd din părți. 


Viaţa 1 se pare roză, tineresc îi e elanul, 

Dimineaţa însorită, poezie-1 pare seara. 

Însă-mi pun o întrebare, prevăzând din timp finalul. 
Ce păţeşte şobolanul, când pisica scoate gheara. 


1985 


GELOZIE 


Of ...cum se cheamă oare această blestemată, 
Ce roade şi te face, să-ți ieşi uşor din minți. 
Să faci din noapte ziuă, să suferi sau deodată, 
Să plângi ca bebeluşi ce-aşteaptă sa-i alinți. 


Cum se numeşte oare, de te îndeamnă-n taină, 
La fapte negândite sau pline de urmări, 

Ce degradează omul, îl leapădă de haină 

Şi-n fiară îl transformă cu gând de răzbunări. 


E hâdă şi turbată când se dezlănţuieşte 

Şi pustieşte-n cale tot ce-ai clădit cu greu, 
Nu vede, nu aude şi tot ce-nfăptuieşte, 
Trezeşte ura-n semeni sau chiar în eu meu. 


Născută din nimica sau firave prezumții, 
Amestecată-n grabă cu-o doză de prostie, 
Ea declanşează certuri iar uneori erupții, 
Ce au urmări nefaste într-o prietenie. 


Cu toate că-i urâtă şi-adesea nepoftită, 
Toţi o doresc în cale, că fără ea n-ar fi, 
O dragoste curată....dar forma potolită, 
E semna-nţelepciunii şi a gândiri vii. 


PORCUL PARVENIT 


Flecar şi serviabil, porcul Pop, 
Întrezăreşte-ntr-o sclipire de moment, 

Cum ar putea s-ajungă, dintr-un simplu rob, 
În robă de stăpân, onest şi influent. 


Citeşte pe Rob Roy de Walter Scott 

Şi-n adunări guiță vehement, 

Prezent fiind în toate şi la tot, 

Dispreţ pentru cei mici, pentru cei mari atent. 


Pe treptele măririi urcă iute, 
Uitând ca până ieri, se tăvălea-noroi, 
Şi chiar dacă-mprejurul său mai pute, 
El nu vrea să se uite înapoi. 


Ajunge aproape-n vârf de piramidă, 
Într-o comună de judeţ, 

Când cei din jur, remarcă cu obidă, 
Că porcul, nu-i atâta de istet. 


La un picior plasat, în partea ruşinoasă, 
Coboară vreo cinci trepte înapoi, 

Cei aminteşte, partea sănătoasă, 

Că porcul, nu-i eroul din Rob Roy. 


În jilt de vice reformează, 

O muncă de titan în precedent, 

Şi la nimicuri se pretează, 

Că din nimic, se crede competent. 


În spaima de-a nu pierde postul, 
Împroaşcă cu noroi, pe cei din jur, 
Până găsi un domn, să vadă prostul, 
Şi să-i mai dea din nou, un şut în cur. 


1986 


GRIJA 


Puhoaie de zăpadă în goana lor nebună, 
Îşi caută unghere şi loc de adăpost, 

De-a vântului urgie, ce-mprăştie şi-adună 
Şi-o poartă în rafale, pe drumuri fără rost. 


Privesc pe geam aleea pustie şi-nghețată, 

Ce-o patronează vântul şi bezna-acestei seri, 
Prin slaba licărire, a lămpii agățată, 

Pe-un stâlp ce se-ncovoie, de-a vântului puteri. 


Refac cu ochii minţii a drumului distanță, 
Zburând cu fantezia spre locul mult visat. 
Cu vântul şi cu bezna, fac pact de alianţă, 
Eol pe o aripă, mă duce de'îndat. 


Pătrund în sanctuarul iubirii pătimaşe, 
Prin zidurile groase păzite de Amor, 
Întâmpinat de-acorduri ce-nvăluie duioase, 
Interiorul sacru, frumosul său decor. 


Privirea-mi este fixă şi-ncremenesc de spaimă, 
Gândind că fără voie, un lucru-aş răsturna, 
Descoperind venirea ce mi-o ascund în taină, 
Cu grijă şi speranţa, că nu se va afla. 


Că-n fiecare noapte, pe-a vântului aripă, 
Eu zbor ați fi pavăză şi-a te feri de rău, 
Singurătăţii sumbre nu-i las răgaz o clipă, 
S-ajungă iar la tine, o alungă gândul meu. 


1977 


POVAŢA 


Nu te urca prea sus fetiță, că vei cădea 
Şi tristă e căderea, din prea înalte culmi. 
Încearcă să fii tu, nu sclava cuiva. 
Visează doar realul, nu crede-n ficțiuni. 


Eşti tânără, frumoasă şi iubită 

De ce nu vezi că ce-ţi oferă-i poleit? 
Sau poate speri că nu vei fi rănită 

Şi de rivale vei scăpa la nesfârşit? 


Nu fat-o, vei cunoaşte doar durerea, 
Plecării şi-ntâlnirilor pe-ascuns. 

Iar tu, vei suferi-n singurătate şi tăcerea, 
E leacul dezonoarei ce-ţi va fi impus. 


Când haina poleită, nu peste multă vreme, 

O va uita în dosul unei uşi de fier, 

Vei înțelege tragedia şi sigur te vei teme. 

Dar, fi-va prea târziu, nu poţi să-ntorci pe ieri. 


1981 


REMEMBER 


Din roua dezamăgirilor am sorbit, 
O dată, de doua ori , de trei ori, 
Până când inima mi s-a împietrit. 
Doar ochi-mi mai trădează uneori, 
Reflexe vii ai unei stări de spirit. 


Şi ades, scăldat în dureroase reverii, 
Refac un drum ce l-am parcurs în doi, 

Din vara în miezul primăverii, 

Ah, cit de mult as vrea sa fim iar amândoi, 
Goliţi şi de prejudecăţi şi de orgolii. 


Nu pot sa cred acum, în miez de noapte, 

Când locu-ţi caut, să te strâng la piept, 

Iar lacrimi de pe perna se transformă-n şoapte, 
Ca-n stare-s toata viața să te-aştept, 
Indiferent şi rece la ale lumii fapte. 


Cum de-ai putut sa uiţi tot ce era, 

Mai minunat decât în orice vis frumos? 
Să-nşeli, să înjoseşti, să sfâşii inima, 
Celui ce-braţe te purta duios, 

Când adormeai, cu sărutări te învelea. 


Şi-mi mai spuneai că nimeni niciodată, 

Nu ţi-a trezit atât de multe sentimente 

Şi te lăsai cu patima iubita, dezmierdată, 
Încât, chiar te credeam în astfel de momente, 
Capabila de dragoste curată. 


Tot ce-adunam cu greu în nopţi înflăcărate, 

Fără de rost in miez de ziua iar pierdeam 

Şi mă-ntrebam cum din atâtea sentimente zbuciumate, 
Nimic la tine-n suflet nu mai regăseam, 

Ci doar, petale de lalele îndoliate. 


Eşti fericită acum?Aş vrea să ştiu ca eşti, 
Singurătăţii strai din nou ai îmbrăcat, 
Mă păcălesc să cred că totuşi mă iubeşti, 
Şi că te culci cu gândul către mine-n pat 
Iar ziua, tot la mine te gândeşti 


In permanenţa sunt, voi fi in preajma ta, 

Cu dor din urmă te îmbrățişez şi te privesc, 
Şi nu mă vezi, dar singur nu mai pot lupta, 
Chiar dacă atât de mult te mai iubesc, 

Şi nici nu vreau să mai cerşesc dragostea ta. 


Mi-am presărat himere în suflet şi în gând, 
Iar asta mi-e pedeapsa, prea bine meritată, 
Când copleşit de dragoste la uşa-ţi tremurând, 
Mi-am dăruit şi inima-ntr-o frezie-nghețată, 
Şi un buchet de lacrimi ce se pierd în vânt. 


E bine ca pe geam să mai priveşti din când în când, 
Poate că totuşi ai să reuşeşti să înţelegi, 

Că te-am iubit mai mult decât ţi-a fost în gând, 

Şi dacă dor şi dezmierdări şi dragoste culegi, 

Cu aceleaşi sentimente să răspunzi arzând. 


Şi dacă-n gând îţi vei mai aminti cum te iubeam, 
În nopţi secrete sau în dimineţi de vis, 

Ştiai atunci că numai pentru tine existam, 

Doar pentru tine eu găseam repere în abis. 

E bine să priveşti din când în când pe geam... 


